
Općinski sud u Travniku, stručni suradnik Boris Cvitanović, u pravnoj stvari tražitelja ovrhe UniCredit banka d.d., zastupana po odvjetničkom društvu „Arslanagić Elmir CO“ d.o.o. Sarajevo, protiv ovršenika Slavka Vrebca iz Viteza, ul. Šantići bb, radi naplate novčane tražbine u iznosu od 490.713,18 KM, izvan ročišta, dana 18.03.2022. godine donio je sljedeći:


Z A K LJ U ČAK
o  prodaji nekretnina

1. Vrijednost predmetnih nekretnina koje se prodaju, utvrđena je u ukupnom iznosu od 703.548,90 KM. 

2. Određuje se prvo ročište za javnu prodaju nekretnina ovršenika označenih kao:

1. kč.br. 89/10, upisana u zk.ul.br. 1 „E“, k.o. Šantići, što u naravi predstavlja stambeno - poslovni objekat u Vitezu, u vlasništvu ovršenika sa dijelom 1/1 
1. kč.br. 89/11, upisana u zk.ul.br. 2 „E“, k.o. Šantići, što u naravi predstavlja stambeno -  poslovnu zgradu u Vitezu, u vlasništvu ovršenika sa dijelom 1/1 
1. kč.br. 90/1 i 89/12, upisane u zk. ul. br. 11  k.o. Šantići, što u naravi predstavlja ekonomsko dvorište i oranica „Lijeha“ u Vitezu, u vlasništvu ovršenika sa dijelom 1/1

Ročište za prodaju nekretnina održat će se dana 05.05.2022. godine (četvrtak) u 10,00 sati, u zgradi Općinskog suda Travnika, ul. Vezirska br. 2 sudnica broj 48. Prodaja će se izvršiti usmenim javnim nadmetanjem.  

3. Nekretnine iz točke 2. vlasništvo su ovršenika  s dijelom 1/1 i nalaze se u posjedu ovršenika.

4. Na prvom ročištu za prodaju usmenim javnim nadmetanjem, nekretnina se ne može prodati ispod 1/2 utvrđene vrijednosti iz točke 1.

5. Na javnoj prodaji mogu sudjelovati sva pravna i fizička lica, osim lica navedenih u čl. 88. Zakona o izvršnom postupku, a dužna su prije ročišta za prodaju na  ime osiguranja uplatiti iznos od  jedne desetine određene vrijednosti nepokretnosti, s tim što osiguranje ne može iznositi više od 10.000,00 KM i prije početka ročišta sudu predati uplatnicu iz koje je vidljivo da su osiguranje platile na depozitni račun Općinskog suda Travnik, otvoren kod UniCredit Bank d.d. poslovnica Travnik, račun br. 3389002208351383.
Od polaganja osiguranja oslobođen je tražitelj ovrhe.

Ročište za javno nadmetanje održat će se i kad prisustvuje samo jedan ponuđač.

6. Ponuđač s najvišom ponudom na ročištu plaća ukupnu prodajnu cijenu umanjenu za položeno osiguranje polaganjem cijene Sudu u roku od 30 dana. Ukoliko ponuđač s najvišom ponudom ne deponira prodajnu cijenu u ovom roku, Sud će zaključkom proglasiti prodaju tom ponuđaču nevaljanom i novim zaključkom odrediti da je nepokretnost prodana drugom po redu ponuđaču, koji treba da u roku od 30 dana od dana prijema ovog zaključka Sudu deponira prodajnu cijenu. Ukoliko drugi ponuđač ne položi cijenu u predviđenom roku, Sud primjenjuje ova pravila i na trećeg ponuđača. U slučaju da sva tri ponuđača s najvišom ponudom ne ispune svoje obaveze plaćanja prodajne cijene u određenim rokovima, Sud će oglasiti da prvo ročište nije uspjelo i zakazati drugo ročište u roku od 30 dana.

7. Sukladno odredbi članka 75. st. 1. i 2. Zakona o izvršnom postupku („Sl. novine FBiH“ br. 32/03 i 33/06), kupac preuzima služnosti i stvarne terete na predmetnoj nekretnini (ako ih ima).

8. Troškove poreza i takse u vezi s prodajom nekretnine plaća kupac.

9. Ovaj zaključak objavit će se na oglasnoj ploči Suda, a stranka može o svom trošku, zaključak objaviti i u sredstvima javnog informiranja.



                                                                                         STRUČNI SURADNIK
                                                                                        Boris Cvitanović


	
                                                                                                         
Uputa o pravnom lijeku: 
Protiv ovoga zaključka nije dopušten pravni lijek.

